# Rime diverse in lingua genovese/V. D. (Vicenzo Dartona)

../B. C. (Bernardo Castelletto), Buxotto hoste de Recco ../D'incerto (Cristoforo Zabata) IncludiIntestazione 25 dicembre 2013 75% Da definire
Rime diverse in lingua genovese Cristoforo Zabata 1588 CC BY-SA 3.0 GFDL Indice:Rime.diverse.in.lingua.genovese.Bartoli.Pavia.1588.djvu //it.wikisource.org/w/index.php?title=Rime_diverse_in_lingua_genovese/V._D._(Vicenzo_Dartona)&oldid=- 20160303154224 //it.wikisource.org/w/index.php?title=Rime_diverse_in_lingua_genovese/V._D._(Vicenzo_Dartona)&oldid=- 20160303154224
V, D,
Per contentà to Moere, a Marte in sen, Ra quà fo caxon può che ti mandassi 4Ro meschin de to Poere a cornigien; Ro peto che l'atrè ti m'inchiagassi Con ra tò frecchia d'oro, a fin de ben Sanna te prego, e con l'atra inchiongià 8Pertuxame ro cuo con ra corà.
E se pù questo Amò fà ti no vuo Quando giusto ti sei come me crao Con ra mesma veretta, a quello cuo 12Chi è contra mi de freidda giazza armao, Tira te prego e fa che come muo Mille votte esto amante appassonao Per le ro giorno, cosi muere ancon 16Quella per mi chi è dro me mà caxon.
Perche ra leze vuo se no m'inganno Che quando un zoue ven da ti ferio E che pe rà so donna, o sente affanno 20Che quasi s'o no caga, e l'espedio No dighe l'ingratonna l'è so danno Gran caxo, badamenti, e me ne rio Como me dixe a mi quella cagnume 24Quando à me ve cangià vita, e costume.
Ma se patisse ro meschin dorò Che o no se posse asperme reze in pè Como segue a chi caze in questo errò 28(Perdoname Segnò) si tristo e rè Che quella chi ro priua dra megio Parte che ro tapin se troue in lè Aceixa restè da si cado fogo 32Ch'a no posse trouà posso, ni logo.
Che me crao certo Amo, che se ti vissi Zò che per quella bissa atossegà Fazo, e de l'atra banda ti sentissi 36L'amara vita che a me fa gustà, E no voggio za di che ti morissi Ti mesmo de dorò che ti è inmortà Ma sò ben che si giano ti verressi 40Che mezo morto in vista ti parressi.
Donna priua d'Amo senza pietè Chiù freidda che ra neiue Zenarinna, Inimiga dre cose innamorè 44Asse chiu che dra vorpe ra gallinna No sala che o conuen dre so pecche Che presto a rende quinto ra meschinna Perche me pa ch'aggiemo Pasqua in cà 48Tanto presto rò tempo se ne và.
Chi se an in quà se vuoggie atra Cittè A Zena unna ghe n'è chi pà ch'auanze 4Ogn'atra de vergoegna, e fasite, E qoesta si è che mettan su re panze Dre grauie belli muggi de dinè, Pù quando vui no me ro creissi a caxo 8Asse d'esti ne son, tra chi, e Paraxo.
Spiene a ri mercanti, e a ri Tuschen Che san fà quinto dro piggia, e dro mette Spiene in somma a tutti ri artexen 12Che stan a lauorà entre butteghette, No poeran cacchia pointo che ghe ven D'ogn'hora, belle schere de Donnette, Che dri dinè ch'arroban ri marij 16Voeran puoe su re grauie fa partij.
Ma se queste Donette soramente Mettessen su re graiue, manco mà, Perche essendo nassue de bassa gente 20Pochissimo, o no monto puo importà, Ma quello che m'affrize chiù ra mente E me fa spesse votte sospirà Siè vei che re chiu riche, e re chiu sauie 24No se vegoegnan mette su re grauie.
Han pochissimo senno, e manco honò Che se ven cossi spesso scorratà Me maraueggio asse dri marij lo 28Che possan queste cose comportà, De certe atre ascotè ro gran nesciò Ch'un poco aora de lò vuoggio parlà Pouesse che fra i arberghi lo sorette 32In quest'arte se poeran chiu perfette.
No gh'e carroggio a Zena che da lò Dexe votta ro di scorso no sè, Da quelli pochi in foera onde ra sciò 36Dri nostri gentirhomi stè se ve, Ma onde vozando stan ro firatò Ond'è tenzoi, cuxoei, e bancarè Scarzoei, tescioei, onzoei, e zauatè 40A tutti ghe demandan s'han moggiè.
Per no parei che burle, son contento Che ve n'andè a bon'hora ra mattin In ro Prion, in Portoria, in Morsento 44Da sant'Andria, e da sant'Agostin, In pontexello, in carroggio dro vento In sarzan, e per quelli soè confin Che ne veirei gran copia in tre casette 48Sta toccando re panze dre gentette.
Ghe spian ero gueri che voi sei Grauia, fin quanto ro deiuo portà? Dimero vene prego che ve crei 52Cossi à vostro giudiciò deuei fà? Responden lo che poeimo noi sauei; O zoccò, o nescio da no quintà, Se cren che deggian fa maschio seguro 56Quando ghe pà c'haggian ro corpo duro.
Voeran otra de questo sauei puoè Per assegurà chiu l'annimo stanco, Da che banda se sentan ro figgiuoe 60Su ro senestro, ò su ro dritto scianco E s'han ventositè, o penna de cuè Como za dri soi atri, o chiu o manco; Se re doggie son como re passe 64E se gh'han pochi peti, e lete assè.
Ma quello che reprende chiu se dè De quanto v'haggie dito fin a chi Ch'in certi zouenotti mettan fè 68Che per goagnà ro viue, e ro vestì Certi pointi lunatichi osseruè Se vantan de sauei tè cose di, Lo che son zocche, simpricette, e nesse 72Sempre ghe cren, s'unna votta riesse.
No vuoggio za taxei quello che fan Queste te gentridonne con dinè Re pouerette grauie à trouà van 76Ro di ch'apartori lo son forze Poe che gh'han monto ben vuinto ra man E detoghe parole, e chianchie asse Induxen quelle te pouere a fà 80Cosa che ri piggioei posse inganà.
Voggiemo dixen lo ch'apartori In loeghi che se possen chiu segreti E como poscia se passaò trei di 84Che ve mostre intri vostri carroggetti, Finzei d'esse ancon grauia; e perche di Ro posse ognun porte dri cossinetti, Noi che ro vostro parto saueremo 88Seguramenti poe mette porremo
Unna meite dro di spenden in vei Chi ghe pà che fà deggie maschio, ò figgia L'atra meitè se spende puoe in sauei 92Fra ri piggioei chi chiu seguro piggia De moo che voi a lauò moe no re vei Onde poè ne patisse ra famiggia Re figgie stan tutto ro di in barcon 96Chiarlando, che soè moere no ghe son.
Madonne mee, perche ve voggio megio Piggie ro me consegio bello, e bon Perche mi son si prattico, e si vegio 100Che cosa no dirò fuoe de raxon Ch'atre cose attendei ve sarà megio, Per mantegniue in reputation, Dra qua quinto pochissimo fàrei 104Se tè forfanterie no lascierei.
Lasciere donca, che no se conuen A gentri Donne fa quest'exercitio Mi ve ro digo, perche o m'aperten 108E fasso de l'amigo vero offitio, Se de sauei chi son voggia ve ven Ve ro dirò me chiamo fre bomitio, E se vorei sauei ro parentaò 112L'intenderei puoè como s'è cenaò.